**ПРЕДЛОГ ЗАКОНА**

**О ИЗМЕНАМА ЗАКОНА О ИЗГЛЕДУ И УПОТРЕБИ ГРБА,**

**ЗАСТАВЕ И ХИМНЕ РЕПУБЛИКЕ СРБИЈЕ**

**Члан 1.**

У Закону о изгледу и употреби грба, заставе и химне Републике Србије („Службени гласник РС”, број 36/09), у члану 13. тачка 1) речи: „Врховног касационог суда, Републичког јавног тужилаштва” замењују се речима: „Врховног суда, Врховног јавног тужилаштва, Високог савета судства, Високог савета тужилаштва”.

У тачки 2) речи: „председника Врховног касационог суда, Републичког јавног тужиоца” замењују се речима: „председника Врховног суда, Врховног јавног тужиоца, председника Високог савета судства, председника Високог савета тужилаштва”.

У тачки 4) речи: „Врховног касационог суда, Републичког јавног тужилаштва” замењују се речима: „Врховног суда, Врховног јавног тужилаштва, Високог савета судства, Високог савета тужилаштва”.

**Члан 2.**

У члану 15. тачка 5) речи: „председник Врховног касационог суда, Републички јавни тужилац” замењују се речима: „председник Врховног суда, Врховни јавни тужилац, председник Високог савета судства, председник Високог савета тужилаштва”.

**Члан 3.**

Овај закон ступа на снагу осмог дана од дана објављивања у „Службеном гласнику Републике Србије”.