**ПРЕГЛЕД ОДРЕДАБА КОЈЕ СЕ МЕЊАЈУ ОДНОСНО ДОПУЊУЈУ**

**Употреба Великог грба**

Члан 13.

Велики грб се употребљава:

1) на зградама Народне скупштине, председника Републике, Владе, Уставног суда, ~~Врховног касационог суда, Републичког јавног тужилаштва~~, ВРХОВНОГ СУДА, ВРХОВНОГ ЈАВНОГ ТУЖИЛАШТВА, ВИСОКОГ САВЕТА СУДСТВА, ВИСОКОГ САВЕТА ТУЖИЛАШТВА, Народне банке Србије, Државне ревизорске институције, Заштитника грађана и на зградама дипломатско-конзуларних представништава Републике Србије у иностранству;

2) у службеним просторијама председника Републике, председника Народне скупштине, председника Владе, председника Уставног суда, ~~председника Врховног касационог суда, Републичког јавног тужиоца~~ ПРЕДСЕДНИКА ВРХОВНОГ СУДА, ВРХОВНОГ ЈАВНОГ ТУЖИОЦА, ПРЕДСЕДНИКА ВИСОКОГ САВЕТА СУДСТВА, ПРЕДСЕДНИКА ВИСОКОГ САВЕТА ТУЖИЛАШТВА, гувернера Народне банке Србије, председника Државне ревизорске институције и Заштитника грађана;

3) у саставу државног печата, у складу са законом којим се уређује државни печат;

4) у саставу печата и штамбиља Народне скупштине, председника Републике, Владе, Уставног суда, ~~Врховног касационог суда, Републичког јавног тужилаштва~~, ВРХОВНОГ СУДА, ВРХОВНОГ ЈАВНОГ ТУЖИЛАШТВА, ВИСОКОГ САВЕТА СУДСТВА, ВИСОКОГ САВЕТА ТУЖИЛАШТВА, Народне банке Србије, Државне ревизорске институције и Заштитника грађана;

5) на званичним позивницама, честиткама и сл. које користи председник Републике;

6) на новцу (новчаницама, кованом новцу, пригодном и јубиларном новцу) и меничним бланкетима које издаје Народна банка Србије.

**Остали случајеви употребе Малог грба**

Члан 15.

Мали грб може се употребљавати:

1) приликом прослава, свечаности и других културних, спортских и сличних манифестација које су значајне за Републику Србију;

2) приликом међународних сусрета, политичких, научних, културно-уметничких, спортских и других скупова на којима је Република Србија представљена, у складу са правилима и праксом одржавања тих скупова;

3) у саставу образаца јавних исправа, кад је то предвиђено законом и прописом донесеним на основу закона;

4) у саставу ознака на униформама службених лица државних органа, кад је то предвиђено законом и прописом донесеним на основу закона;

5) на званичним позивницама, честиткама и сл. које користе председник и потпредседници Народне скупштине, председник Владе, потпредседници Владе и министри, председник Уставног суда, ~~председник Врховног касационог суда, Републички јавни тужилац~~, ПРЕДСЕДНИК ВРХОВНОГ СУДА, ВРХОВНИ ЈАВНИ ТУЖИЛАЦ, ПРЕДСЕДНИК ВИСОКОГ САВЕТА СУДСТВА, ПРЕДСЕДНИК ВИСОКОГ САВЕТА ТУЖИЛАШТВА, гувернер Народне банке Србије, председник Државне ревизорске институције и Заштитник грађана;

6) на војним заставама Републике Србије и командним и ранговним заставама, према прописима којима се установљавају те заставе;

7) на ваздухопловима, бродовима и другим пловним објектима, под условима утврђеним посебним прописом;

8) у другим случајевима, ако његова употреба није у супротности са овим законом.